Colin Wilson

Colin Henry Wilson (født 26. juni 1931, død 5. desember 2013) var en britisk skribent, filosof og romanforfatter. Han skrev en rekke bøker innen sjangrene krim, mystisisme, parapsykologi og andre emner. Han karakteriserte sin filosofi som «ny-eksistensialisme» eller «fenomenologisk eksistensialisme».

Liv og virke 
Wilson ble født og vokste opp i Leicester. Hans far arbeidet på en skofabrikk. Wilson sluttet på skolen som 16-åring, arbeidet i et varehus, et arbeid han mislikte, og leste litteratur på fritiden. Deretter vendte han kortvarig tilbake til skolen som labassistent, men fant ut at han hadde mistet sin glød for vitenskap. Han arbeidet deretter som offentlig tjenestemann før han i 1949 ble innrullert og tilbrakte seks måneder som kontormedarbeider i det britiske flyvåpenet. Han greide å bli kastet ut av tjenesten ved å hevde at han var homofil.

Utenfor sirklene 
Forlaget Victor Gollancz Ltd publiserte i 1956 Wilsons første bok, The Outsider. Wilson var da 24 år gammel. Boken ble utgitt på norsk under tittelen Utenfor sirklene. I denne boken undersøkte Wilson rollen den sosialt utenforstående spiller i verker av Albert Camus, Jean-Paul Sartre, Ernest Hemingway, Hermann Hesse, Fjodor Dostojevskij, William James, Friedrich Nietzsche, T. E. Lawrence, Vaslav Nijinskij og Vincent van Gogh. Wilson diskuterte sin oppfattelse av den sosiale fremmedgjøringen i deres tekster. Boken ble en bestselger, og bidro til å popularisere eksistensialismen i datidens Storbritannia. Wilson ble spådd en lysende karriere, selv om enkelte kritikere mente å se noe av autodidaktens forenklinger i verket hans.

Litterært virke etter bokdebuten 
Wilson ble ansett som en av britisk litteraturs «sinte unge menn (Angry Young Men)» på 1950-tallet. Han var en av bidragsyterne til antologien Declaration, som inneholdt manifester av en rekke av disse "sinte unge menn". Han kom også på trykk i en antologien Protest: The Beat Generation and the Angry Young Men. Wilson og hans venner Bill Hopkins og Stuart Holroyd ble av noen ansett som en undergruppe av de sinte unge menn, fordi disse tre var mer opptatt av «religiøse verdier» enn med liberal eller sosialistisk politikk. Kritikere på venstresiden karakteriserte dem som «fascister», men kommentatoren Kenneth Allsop kalte dem for «lovgiverne».

På slutten av 1960-tallet hadde Wilson i økende grad trukket seg tilbake fra både eksistensialismen og virkelighetens realiteter og blitt interessert i metafysiske og okkulte temaer, inkludert UFOer. I 1971 utga han The Occult: A History med egen lesning av til dels kontroversielle navn som Aleister Crowley, George Gurdjieff, Helena Blavatsky, Franz Mesmer, Grigori Rasputin, og Daniel Dunglas Home, foruten kabbala og primitiv magi. Han skrev også en biografi om Crowley, Aleister Crowley: The Nature of the Beast, og i denne biografien viser han ingen sympati for Crowley. Deretter utga han flere andre biografier, om blant andre Gurdjieff, Carl Jung, Wilhelm Reich, Rudolf Steiner, og andre. 

Wilson var opptatt av bevissthetstilstander utover den hverdagslige, og så på de franske eksistensialistenes opplevelse av lede og «kvalme» som et nødvendig forstadium til det han anså å være en nødvendig frigjørelse fra den borgerlige snusfornuft. Tidlig i karrieren definerte han en tilstand som han kalte «Faculty X», som han mente ga en økt opplevelse av mening med livet. Han anså at mennesket burde bestrebe seg på å oppnå «Faculty X»-tilstanden, og også dyrke sine telepatiske evner og oppfattelsen av esoteriske «energier». Senere konsentrerte han seg om å utforske tilværelsen «utenfor sirklene». I sine senere arbeider åpnet han for muligheten av et liv etter døden og nærmet seg spiritualismen.

Morderens psykologi 
Både hans sakprosa og store deler av Wilsons skjønnlitterære produksjon, fra krimromanen Ritual in the Dark (1960) og framover, har kretset om morderens psykologi — særlig seriemorderen. Han har utvist stor interesse for seriemordere som Jack the Ripper. Ut fra sitt filosofiske ståsted har Wilson forsøkt å forklare seriemorderen psykologisk som en som på grunn av et sykt sinn forsøker å komme ut av hverdagens innsnevrede bevissthet gjennom vold. Hans interesse for mord og voldskriminalitet har også gitt seg utslag i encyklopediske verker som A Criminal History of Mankind (1984, revidert og oppdatert i 2005).

Bibliografi 
For en komplett fortegnelse av Colin Wisons verker, se Stanley, Colin (2006): Colin Wilson, the first fifty years: an existential bibliography, 1956-2005. Nottingham, Paupers' Press.

 The Outsider (1956)
 Religion and the Rebel (1957)
 The Age of Defeat (1959)
 Ritual in the Dark (1960)
 Encyclopedia of Murder (sammen med Patricia Pitman, 1961)
 Adrift in Soho (1961)
 The Strength to Dream: Literature and the Imagination (1962)
 Origins of the Sexual Impulse (1963)
 The World of Violence (1963)
 Man Without a Shadow (1963)
 Rasputin and the Fall of the Romanovs (1964)
 Brandy of the Damned (1964; senere utvidet som Chords and Discords/Colin Wilson On Music)
 Necessary Doubt (1964)
 Beyond the Outsider (1965)
 Eagle and Earwig (1965)
 Sex and the Intelligent Teenager (1966)
 Introduction to the New Existentialism (1966)
 The Glass Cage (1966)
 The Mind Parasites (1967)
 Voyage to a Beginning (1969)
 A Casebook of Murder (1969)
 Bernard Shaw: A Reassessment (1969)
 The Philosopher's Stone (1969)
 L'amour: The Ways of Love (1970)
 The Strange Genius of David Lindsay (sammen med E. H. Visiak & J. B. Pick, 1970)
 Strindberg (1970)
 The God of the Labyrinth (1970)
 The Killer (1970)
 The Occult: A History (1971)
 The Black Room (1971)
 Order of Assassins: The Psychology of Murder (1972)
 New Pathways in Psychology: Maslow and the Post-Freudian Revolution (1972)
 Strange Powers (1973)
 Hermann Hesse (1974)
 Wilhelm Reich (1974)
 Jorge Luis Borges (1974)
 Hesse-Reich-Borges: Three Essays (1974)
 Ken Russell: A Director in Search of a Hero (1974)
 A Book of Booze (1974)
 The Schoolgirl Murder Case (1974)
 The Unexplained (1975)
 Mysterious Powers (1975)
 The Craft of the Novel (1975)
 Enigmas and Mysteries (1975)
 The Geller Phenomenon (1975)
 The Space Vampires (1976)
 Colin Wilson's Men of Mystery (sammen med en rekke andre, 1977)
 Mysteries (1978)
 Mysteries of the Mind (sammen med Stuart Holroyd, 1978)
 The Haunted Man: The Strange Genius of David Lindsay (1979)
 Science Fiction as Existentialism (1980)
 Starseekers (1980)
 Frankenstein's Castle: the Right Brain-Door to Wisdom (1980)
 The War Against Sleep: The Philosophy of Gurdjieff (1980)
 Poltergeist!: A Study in Destructive Haunting (1981)
 Anti-Sartre, with an Essay on Camus (1981)
 The Quest for Wilhelm Reich (1981)
 The Goblin Universe (sammen med Ted Holiday, 1982)
 Access to Inner Worlds: The Story of Brad Absetz (1983)
 Encyclopedia of Modern Murder, 1962-82 (1983)
 The Psychic Detectives: The Story of Psychometry and Paranormal Crime Detection (1984)
 A Criminal History of Mankind (1984), revidert og oppdatert (2005)
 Lord of the Underworld: Jung and the Twentieth Century (1984)
 The Janus Murder Case (1984)
 The Bicameral Critic (1985)
 The Essential Colin Wilson (1985)
 Rudolf Steiner: The Man and His Vision (1985)
 Afterlife: An Investigation of the Evidence of Life After Death (1985)
 The Personality Surgeon (1985)
 An Essay on the 'New' Existentialism (1988)
 The Laurel and Hardy Theory of Consciousness (1986)
 Spider World: The Tower (1987)
 Spider World: The Delta (1987)
 Aleister Crowley: The Nature of the Beast (1987)
 The Musician as «Outsider». (1987)
 The Encyclopedia of Unsolved Mysteries (sammen med Damon Wilson, 1987)
 Jack the Ripper: Summing Up and Verdict (sammen med Robin Odell, 1987)
 Autobiographical Reflections (1988)
 The Misfits: A Study of Sexual Outsiders (1988)
 Beyond the Occult (1988)
 The Mammoth Book of True Crime (1988)
 The Magician from Siberia (1988)
 The Decline and Fall of Leftism (1989)
 Written in Blood: A History of Forensic Detection (1989)
 Existentially Speaking: Essays on the Philosophy of Literature (1989)
 Serial Killers: A Study in the Psychology of Violence (1990)
 Spider World: The Magician (1992)
 Mozart's Journey to Prague (1992)
 The Strange Life of P.D. Ouspensky (1993)
 Unsolved Mysteries (sammen med Damon Wilson, 1993)
 Outline of the Female Outsider (1994)
 A Plague of Murder (1995)
 From Atlantis to the Sphinx (1996)
 An Extraordinary Man in the Age of Pigmies: Colin Wilson on Henry Miller (1996)
 The Unexplained Mysteries of the Universe (1997)
 The Atlas of Sacred Places (1997)
 Below the Iceberg: Anti-Sartre and Other Essays (nyutgivelse av tidligere essayer om postmodernisme, 1998)
 The Corpse Garden (1998)
 The Books in My Life (1998)
 Alien Dawn (1999)
 The Devil's Party (2000)
 The Atlantis Blueprint (with Rand Flem-Ath, 2000)
 Illustrated True Crime: A Photographic History (2002)
 The Tomb of the Old Ones (sammen med John Grant, 2002)
 Spider World: Shadowlands (2002)
 Dreaming To Some Purpose (2004) - autobiography
 World Famous UFOs (2005)
 Atlantis and the Kingdom of the Neanderthals (2006)
 Crimes of Passion: The Thin Line Between Love and Hate (2006)
 The Angry Years: The Rise and Fall of the Angry Young Men (2007)
 Manhunters: Criminal Profilers & Their Search for the World's Most Wanted Serial Killers (2007)
 The Death of God' and other plays (red. Colin Stanley) (2008)
 Super Consciousness (2009)
 Existential Criticism: selected book reviews (red. Colin Stanley) (2009)

Referanser

Eksterne lenker 
 
 
 Philosopher of Optimism Endures Negative Deluge hos The New York Times
 Abraxas Abraxas Unbound – artikler av og om Colin Wilson
 The Phenomenology of Excess Multimedia Colin Wilson online 
 Audio Interview William H. Kennedy Sphinx Radio, 28. september 2008
 Interview Gary Lachman, Fortean Times, 2004
 Creel Commission Colin Wilson.
 The Sons of TC Lethbridge – The Sons of TC Lethbridge.
 Harry Ritchie, Look back in wonder, The Guardian, 12. august 2006
 Literary Encyclopedia- Artikkel av Colin Stanley
Dag H. Christensen, The Intellectual Hero (https://www.cwthesis69.com)

Engelske forfattere
Engelske science fiction-forfattere
Britiske krimforfattere
Personer fra Leicester